open-index/open-wikipedia-markdown huggingface dataset:
Valkosiipikotingat

**Valkosiipikotingat** (*Xipholena*) on kotingojen heimoon kuuluva varpuslintusuku. Sukuun kuuluu ympäristöjärjestö BirdLifen mukaan kolme lajia.

## Valkosiipikotingoihin kuuluvia lajeja
* Valkopyrstökotinga (*Xipholena lamellipennis*)
* Valkosiipikotinga (*Xipholena atropurpurea*)
* Violettikotinga (*Xipholena punicea*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Xipholena
Michael Rye

**Michael Rye** (2. maaliskuuta 1918 – 21. syyskuuta 2012) oli yhdysvaltalainen ääninäyttelijä, joka muistetaan parhaiten Hanna-Barberan tuottamista *[[Superystävät]]*-animaatioista, kuten *[[Superystävät (vuoden 1978 animaatiosarja)|Superystävät]]* ja *[[The Super Powers Team: Galactic Guardians]]*, joissa hän ääninäytteli Vihreää Lyhtyä.

## Ura
Ennen ääninäyttelemistä Rye teki satunnaisia näytelmärooleja 1950-luvulla niin elokuvissa kuin televisiosarjoissa, kuten *[[Two Lost Worlds]]*, *[[The Adventures of Rin Tin Tin]]* ja *[[Wagon Train]]*. Ääninäyttelmisen pariin Rye päätyi vuonna 1960 tehtyään sivurooleja Kivisiin ja Sorasiin. Sittemmin hän teki muutamia näytelmärooleja televisioon 1960-luvulla ääniroolien ohella. Animaatioissa Rye teki usein vierailevia rooleja muun muassa Smurffeihin, Kummikarhuihin,  Piliipalipiloteihin ja Hämähäkkimieheen. Lisäksi hänellä oli rooleja Harvey Bullockin käsikirjoittamissa Raamattuun perustuvissa lyhytanimaatioelokuvissa vuonna 1986. Elokuvien aiheina olivat muun muassa Nooan arkki, Mooses ja Daavid.

## Lähteet

## Aiheesta muualla
* Michel Rye Voice Chaserissa
Seppäkotingat

**Seppäkotingat** (*Procnias*) on kotingojen heimoon kuuluva varpuslintusuku. Sukuun kuuluu BirdLifen mukaan neljä lajia.

## Seppäkotingoihin kuuluvia lajeja
* Etelänseppäkotinga (*Procnias nudicollis*)
* Partaseppäkotinga (*Procnias averano*)
* Seppäkotinga (*Procnias tricarunculatus*)
* Valkoseppäkotinga (*Procnias albus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Procnias
Metamorphosis (The Rolling Stonesin albumi)

**Metamorphosis** on The Rolling Stonesin kesäkuussa 1975 julkaistu kokoelma-albumi, joka sisältää harvinaisuuksia vuosilta 1964&ndash;1970. Kyseisinä vuosina yhtye levytti Decca Recordsille Isossa-Britanniassa ja London Recordsille Yhdysvalloissa. 

Albumille sisältyy muun muassa basisti Bill Wymanin kirjoittama kappale "Downtown Suzie", joka äänitettiin huhtikuussa 1969. Kappale on sikäli merkittävä, että se on toinen Wymanin kahdesta  kappaleesta, jotka on julkaistu Rolling Stones-albumilla. Ensimmäinen on "In Another Land" vuonna 1967 julkaistulla albumilla *[[Their Satanic Majesties Request]]*. "I Don't Know Why" puolestaan äänitettiin 3. heinäkuuta 1969, samana yönä, jolloin yhtyeestä hieman aiemmin erotettu alkuperäiskitaristi Brian Jones menehtyi.

*Metamorphosis* menestyi hyvin Yhdysvalloissa, missä se oli korkeimmillaan listan sijalla 8. Yhtyeen kotimaassa Isossa-Britanniassa sijoitus oli parhaimmillaan vain 45.

## Kappaleet
*Kaikki kappaleet kirjoittaneet Mick Jagger ja Keith Richards, ellei toisin mainita.

#  
#   
#  
#  
#  
#  
#  
#  
#  
#  
#  
#  
# 
#  
#  
#  

## Lähteet
Rillitanssijat

**Rillitanssijat** (Pipritidae) on varpuslintuihin kuuluva heimo. Heimoon kuuluu vain yksi suku rillitanssijat (*Piprites*) ja BirdLifen mukaan kolme lajia.. Rillitanssijoiden taksonomia on osittain epäselvä ja lajit ovat läheistä sukua muun muassa tyranneille ja pikkunappareille. Väritykseltään lajit ovat tyypillisesti vihreän-, keltaisen-, mustan- ja harmaankirjavia. Lajit elävät metsissä ja niiden ravintoa ovat hyönteiset ja pienet hedelmät.

## Rillitanssijoihin kuuluvia lajeja
* Kirjosiipitanssija (*Piprites chloris*)
* Mustalakkitanssija (*Piprites pileata*)
* Rillitanssija (*Piprites griseiceps*)

## Lähteet

## Aiheesta muualla
*ITIS: Piprites
Tähtipallokala

**Tähtipallokala** (*Arothron stellatus*) on suurikokoisin pallokalalaji.

## Koko ja ulkonäkö
Tähtipallokala voi kasvaa 120&nbsp;cm pitkäksi. Aikuisen kalan vartalossa on valkoisella pohjalla lukuisia pieniä mustia pisteitä,jotka lisääntyvät ja pienenevät kalan ikääntyessä. Nuoret kalat ovat oransseja, niiden selässä on mustia pilkkuja ja vatsapuolella mustia vinojuovia, joista kehittyy vähitellen pilkkuja. Nuoret ovat niin erinäköisiä, että niitä pidettiin aiemmin omana lajinaan *Arothron aerostaticus*.

## Alkuperä ja elinympäristö
Tähtipallokalat ovat peräisin Indopasifiselta merialueelta. Niitä tavataan myös Etelä-Afrikan Atlantinpuoleisella rannikolla. Nuoret yksilöt pysyttelevät hiekkapohjaisilla, kasvullisuuden peittämillä alueilla laguuneissa ja riuttojen sisäosissa. Aikuiset siirtyvät usein riuttojen ulkoreunoille.

## Ravinto
Tähtipallokala syö koralleja, nilviäisiä ja muita selkärangattomia. Se saalistaa lähinnä öisin.

## Lähteet
Juovapallokala

**Juovapallokala** (*Tetraodon lineatus*) on suurikokoinen afrikkalainen makean veden pallokalalaji.

## Ulkonäkö ja koko
Juovapallokala voi kasvaa 43&nbsp;cm pitkäksi, mutta jää akvaariossa yleensä alle 30&nbsp;cm pitkäksi. Se on harmaan ja keltaisen juovallinen.

## Alkuperä ja elinympäristö
Juovapallokala elää Afrikan suurissa joissa: Niilissä ja Niger-, Volta-, Gambia-, Geba- ja Senegal-joessa.

## Käyttäytyminen
Juovapallokala on äärimmäisen reviiritietoinen. Sitä ei voi pitää akvaariossa lajitovereiden kanssa ja muidenkin kalojen kanssa tulee usein ongelmia..

## Lähteet
Anadolu Efes SK

**Efes Pilsen Spor Kulübü** on turkkilainen koripalloseura. Joukkueen pääsponsorina toimi vuoteen 2011 asti Efes Pilsen.

## Historia
Efes Pilsen SK perustettiin vuonna 1976 Kadıköysporin tilalle kakkosdivisioonaan. Kadıköyspor oli huonossa taloustilanteessa, eikä pystynyt jatkamaan, jolloin Efes otti joukkueen paikan. Efes pelasi viimeisen divisioonakautensa, kauden 1977-1978 ilman tappioita ja nousi Turkin koripalloliigaan. 

Heti ensimmäisellä kaudellaan Turkin koripalloliigassa joukkue voitti mestaruuden. Ensimmäisenä turkkilaisseurana joukkue pääsi vuonna 1990 Korać Cupin puolivälieriin. Kolme vuotta myöhemmin Efes pääsi Saporta Cupin finaaliin, jonka se kuitenkin hävisi Aris Thessalonikille. Ensimmäisenä turkkilaisseurana joukkue voitti myös kansainvälisen kilpailun, kun Efes vuonna 1996 voitti Korać Cupin. Vuonna 2002 Efesistä tuli eniten Turkin mestaruuksia voittanut joukkue, kun se kaatoi finaalissa pahimman vastustajansa, Fenerbahçe Ülkerin. Vuodesta 2002 alkoi myös seuran neljän vuoden mittainen voittoputki, jolloin seura voitti Turkin mestaruuden neljä kertaa perättäin.

## Saavutukset

Turkin Liiga: 1978–1979, 1982–1983, 1983–1984, 1991–1992, 1992–1993, 1993–1994, 1995–1996, 1996–1997, 2001–2002, 2002–2003, 2003–2004, 2004–2005, 2008–2009 (13)

Turkin Cup : 1994, 1996, 1997, 1998, 2001, 2002, 2006, 2007, 2009, 2015 (10)

## Entisiä pelaajia

## Lähteet

## Aiheesta muualla
*Virallinen kotisivu   
*Euroliigan joukkueprofiili
Yves Niaré

**Yves Niaré** (20. heinäkuuta 1977 Saint-Maurice – 5. joulukuuta 2012 Pirmil) oli ranskalainen kuulantyöntäjä. Niarén ennätys kuulantyönnössä oli 20,72 metriä, jonka hän työnsi Versailles´ssa vuonna 2008. Tulos oli Ranskan ennätys. Myös kiekonheitossa Niaré heitti vahvan tuloksen 63,44 metriä, joka syntyi vuonna 2007 Chelles´ssä.

Niaré osallistui Helsingin MM-kisoihin 2005, Göteborgin EM-kilpailuihin 2006, Osakan MM-kisoihin 2007 sekä Pekingin kesäolympialaisiin 2008 (sijoitus 23:s), mutta karsiutui joka kerta.

Ensimmäisen ja ainoaksi jääneen kansainvälisen aikuisten arvokisamitalinsa Niaré voitti Torinon sisäratojen EM-kilpailuista 2009, joissa hän pukkasi hopeaa uudella Ranskan halliennätyksellä 20,42 metriä. Pidemmälle työnsi vain kilpailun ylivoimainen voittaja Tomasz Majewski. Niaré karsiutui Berliinin MM-kisoissa 2009 ja Barcelonan EM-kisoissa 2010.

Niaré voitti kuulantyönnön Ranskan-mestaruuden ulkoradoilla vuosina 2000–2005 ja 2007–2010 sekä sisäradoilla vuosina 1999, 2001, 2002, 2009.

Niaré kuoli tieliikenneonnettomuudessa joulukuussa 2012, 35-vuotiaana.

## Lähteet
* 
* 

### Viitteet
Amy Lowell

**Amy Lawrence Lowell** (9. helmikuuta 1874 – 12. toukokuuta 1925) oli yhdysvaltalainen runoilija. Hän syntyi Massachusettsissa tunnettuun sukuun; tähtitieteilijä Percival Lowell ja Harvardin yliopiston presidenttinä toiminut Abbott Lawrence Lowell olivat hänen veljiään. 

Lowell oli johtava imagisti. Hän oli lesbo ja kirjoittikin useita lesboeroottisia runoja. Hän kuoli aivoverenvuotoon 51-vuotiaana ja sai vuonna 1926 postuumin Pulitzer-palkinnon.

## Lähteet

## Aiheesta muualla

* Amy Lowellin teoksia Gutenberg-projektissa 
* Lowellin runoja 
* How Does the New Poetry Differ from the Old?; Amy Lowell Laments the Lack of Authoritative Criticism in America -- Says No One Should Make a Living by Writing New York Times, 26.3.1916
Mike Curran

**Mike Curran** (s. 14. huhtikuuta 1944 Minnesota, Yhdysvallat) on menestyksekkään kansainvälisen uran tehnyt entinen jääkiekkoilija. Hän lopetti uransa 1977.

Curran oli maalivahtina, kun Yhdysvaltojen joukkue sai hopeaa olympialaisissa 1972. Jo sitä ennen hän oli edustanut maataan vuosien 1969, 1970 ja 1971 jääkiekon MM-kisoissa.

Curran aloitti ammattilaisuran Minnesota Fighting Saintsissa tuoreessa World Hockey Association -liigassa kaudella 1972–1973. Hänestä kehittyi nopeasti yksi uutuusliigan maineikkaimmista maalivahdeista, ja hän pelasi vuoden 1973 ssa. Curran menetti työpaikkansa 1976 Fighting Saintsin mentyä konkurssiin, mutta hän palasi kansainvälisen kilpailutoimintaan edustamalla Yhdysvaltoja vuosien 1976 ja 1977 MM-kisoissa. Hän oli myös 1976 mukana maansa ensimmäisessä Kanada-cupin joukkueessa turnauksessa, jossa ensi kertaa kohtasivat kiekkoilun kuuden kärkimaan parhaat pelaajat.

Mike Curran valittiin International Ice Hockey Federation Hall of Fameen 1999 ja United States Hockey Hall of Fameen 1998.  

## Aiheesta muualla
* Mike Curran's hockeydb.com stats
* Hockeygoalies.org bio
Negrescence

**Negrescence** tai **nigrescence** (; < nigrescent ) on englanninkielinen, latinan kielen sanasta *nigrescere* (*tummua*, *tulla mustaksi*) johdettu termi.

## Nigrescence-teoria
Professori William E. Cross, Jr. New Yorkin kaupunginyliopiston CUNY Graduate Centeristä esitteli Yhdysvaltain kansalaisoikeusliikkeen aikana syntyneen sosiaalipsykologian alaan kuuluvan *nigrescence-teorian* () vuonna 1971 ja uudisti sitä vuonna 1991 julkaistussa kirjassaan *Shades of Black: Diversity in African American Identity*. Teoria kuvaa mustan identiteetin syntymistä ja vahvistumista yhdysvaltalaisessa kontekstissa liikkeenä mustien itseinhosta itsensä hyväksymiseen. 
### Mallin vaiheet
Vuoden 1971 malliin kuului viisi vaihetta. Nämä vaiheet ovat:
* *Valmistava* (Pre-encounter): henkilön elämä ennen oman rotunsa tiedostamista.
* *Kohtaaminen* (Encounter): ensimmäinen rotunsa tiedostaminen. Vaiheeseen sijoittuu se hetki, jolloin lapsi muistaa ensimmäisen kerran tulleensa kohdelluksi eri tavalla ihonvärinsä takia. Oman rotunsa tiedostuminen tapahtuu aikaisemmin juuri etnisillä vähemmistöillä.
* *Uppoutuminen* (Immersion): aika, jolloin henkilö uppoutuu omaan viiteryhmäänsä ja omaksuu kaikki etniseen ryhmäänsä liitetyt, ryhmää identifioivat elementit. Tähän liittyy "omiensa joukkoon" hakeutuminen ja tietyn käytöksen ja luonteenpiirteiden omaksuminen.
* *Esiintuleminen* (Emersion): vastine uppoutumiselle, esiintuleminen. Tässä vaiheessa henkilö alkaa etsiä erilaisia käyttäytymismalleja ja muita kulttuurillisia elementtejä muistakin etnisistä ryhmistä. Vaiheessa sosiaalisten suhteiden luominen muiden etnisten ryhmien jäsenten kanssa muuttuu luontevaksi.
* *Sisäistäminen* (Internalization): vähemmistön edustaja on sisäistänyt kokemansa vaiheet ja hakee tasapainon niiden välillä. Tasapaino on vaiheissa koettujen kokemusten ja tehtyjen valintojen summa. 

Elämänsä aikana henkilö saattaa kokea uudelleen eri tasoja ja rakentaa uudelleen rodullista identiteettiään.

## John Beddoen ''nigrescence-indeksi''
John Beddoe kokosi vuonna 1885 antropologian alaan kuuluvan *nigrescence-indeksin* analysoidakseen Britteinsaarten väestöä. Beddoe loi indeksin 13&nbsp;000 miehen fyysisten piirteiden, kuten hiusten värin, pohjalta. Hän loi myös kartan Britannian alueellisesta *nigrescence-asteesta*, jota hän käytti osoittamaan irlantilaisten olevan Britteinsaarten alkuperäisväestöä. Kartan mukaan saarten länsiosissa ihmisten hiusten väri oli tummempi kuin idässä.

## Lähteet
Jason Reso

**William Jason "Jay" Reso**, paininimi **Christian** (s. 30. marraskuuta 1973) on kanadalainen showpainija ja näyttelijä. Hän on paininut mm. WWE:ssä. Hän painaa 103 kiloa ja on 188 cm pitkä. 

WWE:ssä hän on ollut kaksi kertaa *World Heavyweight*-, kahdesti *ECW World Heavyweight*-, kolme kertaa *Intercontinental*-, ja yhdeksän kertaa *World Tag Team* -mestari, joista seitsemän kertaa Edgen kanssa. Hän on myös ollut kerran *European*-, kerran *Hardcore*- ja kerran *Light Heavyweight* -mestari. Ensiesiintymisensä Reso teki vuonna 1995. 

Hän palasi painikehään 2009 nimellä Christian. ECW-tittelin hän hävisi (7. kesäkuuta 2009), kun Tommy Dreamer selätti Jack Swaggerin Triple Threat -ottelussa. Christian sai ottelun ECW -vyöstä Night of the Championsiin, joka järjestettiin 26. heinäkuuta 2009. Ennen sitä hän on paininut muun muassa Moscow Mauler Vladimir Kozlovia vastaan. Christian sai tehtyä Tommy Dreamerille Kill Switchin ja voitti ottelun, ja hänestä tuli ECW -mestari. Seuraavassa ECW:ssä Christian meni kehään, ja alkoi puhua mestaruudestaan. Kohta perässä tuli Tommy Dreamer, jonka kanssa hän kätteli. Tämän jälkeen Dreamer kertoi, että ECW:n General Manager Tiffany oli hyväksynyt Dreamerin revanssiottelun seuraavalle viikolle. Tämä kyseinen ottelu käytiin Extreme Rules -otteluna, jossa ei ole sääntöjä. Christianilla on suomalaisia sukujuuria. 

## Saavutukset
 
### World Wrestling Federation / World Wrestling Entertainment

* World Heavyweight Champion (2 Kertaa)

* WWE/F Intercontinental Champion (3 kertaa)

* ECW Champion (2 Kertaa)

* WWF/E Tag Team Champion (9 Kertaa, 7 kertaa Edgen kanssa, kerran Lance Stormin ja kerran Chris Jerichon)

* WWF Hardcore Champion (Kerran)

* WWF European Champion (Kerran)

* WWF Light Heavyweight Champion (Kerran)

### Total Nonstop Action Wrestling

* NWA World Heavyweight Championship (2 Kertaa)

## Lähteet
Outo kunnia

**Outo kunnia** on Vesku Jokisen vuonna 2000 ilmestynyt ensimmäinen sooloalbumi. Albumilta julkaistiin singlenä kappale ”Ajetaan aaveet pois”, josta on kuvattu myös musiikkivideo. 

## Kappaleet

# 
# 
# 
# 
# 
# 
# 
# 
# 
# 
# 
# 

## Singlet

### ''Ajetaan aaveet pois''

# 
# 

Julkaistu 1998.

## Muusikot

* Vesku Jokinen – laulu, kitarat, basso, rummut
* Jakke Helin – soolokitarat
* Jocke Kulju – soolokitarat
* Kai Hahto – rummut (5)
* Sami Kohtamäki – taustalaulut
Stefano Borgonovo

**Stefano Borgonovo** (17. maaliskuuta 1964 – 27. kesäkuuta 2013) oli italialainen jalkapalloilija. Hän pelasi ammattilaisena vuosina 1981–1996. Hänen ensimmäinen ammattilaisseuransa oli Calcio Como. Myöhemmin hän pelasi muun muassa AC Milanissa ja ACF Fiorentinassa. 

Borgonovo sairasti ALS-tautia, joka on italialaisten jalkapalloilijoiden keskuudessa epätavallisen yleinen.

## Lähteet
Yoshirō Mori

**Yoshirō Mori** (, 14. heinäkuuta 1937) toimi Japanin pääministerinä 5. huhtikuuta 2000 – 4. heinäkuuta 2000 sekä 4. heinäkuuta 2000 – 26. huhtikuuta 2001. Mori opiskeli Wasedan yliopistossa, josta valmistuttuaan hän työskenteli jonkin aikaa toimittajana. Mori äänestettiin vuonna 1969 Japanin parlamenttiin.

Mori oli Japaniin suunniteltujen vuoden 2021 olympiakisojen järjestelykomitean puheenjohtaja. Hän vähätteli kisaorganisaation johdossa toimivia naisia ja sanoi, ettei järjestelykomitean toiminta ole heidän vuokseen tehokasta, mikä herätti huomiota ja paheksuntaa. Asahi Shimbun mukaan hän sanoi:

Tapauksen jälkeen Mori erosi tehtävästä, ja hänen tilalleen kaavailtiin 84-vuotiasta olympiakylän pormestaria Saburo Kawabuchia, joka ei kuitenkaan saanut kannatusta. Tehtävään valittiin 56-vuotias, pikaluistelussa olympiamitalin saavuttanut Seiko Hashimoto.

## Lähteet

## Aiheesta muualla

* Morin viralliset sivut  
* Profile: Yoshiro Mori BBC News
Giuseppe Coluccio

**Giuseppe Coluccio** (s. 12. huhtikuuta 1966) on italialaisen rikollisjärjestön ’Ndranghetan jäsen. Hän oli etsintäkuulutettuna vuodesta 2005, ja hänet saatiin kiinni 7. elokuuta 2008 Torontossa Kanadassa.

## Elämäkerta
Coluccio oli vielä lapsi, kun hänen isänsä surmattiin 'Ndrangheta-klaanien välisessä sukuriidassa. Hänet pidätettiin ensimmäisen kerran 1991, ja syynä olivat huumekauppa ja laiton kauppaaminen.

## Karkulainen
Vuodesta 2005 Coluccio oli ollut karkulaisena saatuaan syytteet huumekaupasta. Samassa yhteydessä Italian poliisi pidätti 30 henkilöä (*Operaatio Nostromo*), joihin kuului myös Giuseppen veli Salvatore Coluccio.

7. elokuuta 2008 Coluccio pidettiin kauppakeskuksen pihalla Ontarion Markhamissa, joka sijaitsee Toronton pohjoispuolella.

## Yhteydet muihin rikollisryhmiin
Coluccion pidätys oli osa Yhdysvalloissa, Meksikossa ja Italiassa tehtyä isompaa operaatiota, joka tunnettiin myös nimellä Operaatio Solare. Tarkoituksena oli saada kuriin huomattava määrä huumeiden tuontia Kolumbiasta Yhdysvaltoihin ja Eurooppaan. Operaatiossa otettiin kiinni 200 henkilöä syyskuussa 2008. Joukossa oli kuusitoista henkilöä Aquiona-Coluccio-klaanista. Heidät tunnistettiin ja pidätettiin New Yorkissa ja Calabriassa.
Reikä seinässä

**Reikä seinässä** oli Nelosella sunnuntaisin esitettävä kilpailuohjelma, jossa kaksi kolmehenkistä julkkisjoukkuetta kilpaili toisiaan vastaan. Tavoitteena oli läpäistä joka kierroksella yhä vaikeammaksi muuttuva ja kohti liikkuva seinä, jossa on ihmisen muotoinen aukko erilaisissa asennoissa. Jos seinää ei ehdi läpäisemään ajoissa, se työntää kilpailijan hänen takanaan olevaan vesialtaaseen. Ohjelman juontajana toimi Mari Kakko.

Formaatti on alun perin lähtöisin Japanista nimellä Brain Wall. 

## Pelin kulku ja säännöt

Pelissä on jokaisella kolmella kierroksella erilainen tehtävä. Ensimmäisellä kierroksella molempien joukkueiden kilpailijat yrittävät päästä läpi seinästä yksitellen. Toisella kierroksella yksi joukkueesta menee selin seinää vasten, eikä hän saa katsoa takanaan lähestyvää seinää. Muiden joukkueen jäsenten on ohjattava hänet oikeaan asentoon. Tätä kutsutaan sokkoseinäksi. Kolmannella kierroksella tuplaseinässä kaksi joukkueen jäsentä yrittävät päästä yhdessä läpi seinästä ja kolmannella kierroksella triplaseinästä koko joukkue. Viimeisellä kierroksella muiden kierrosten voittajajoukkue koittaa mennä läpi megaseinästä erilaisissa puvuissa. Pelissä parhaat pisteet suorituksista saanut joukkue voittaa.

## Jaksot

### Toinen tuotantokausi

## Aiheesta muualla

* Nelosen ''Reikä seinässä'' -sivut
Veriuloste

**Veriuloste** jaetaan lääketieteessä pääsääntöisesti kahteen lajiin:

* Meleena, jossa uloste on tummaa ja tervamaista. Verenvuoto sijoittuu ruoansulatuskanavan yläosiin.
* Hematoketsia, jossa uloste on selkeästi punaista ja joka sijoittuu yleensä ruoansulatuskanavan alaosaan.

Uloste saattaa olla veristä myös peräpukamien tai peräsuolen haavaumien takia.

Joskus ulosteen veri on okkulttia eli piilossa. Okkultin veren määrittämistä voidaan hyödyntää esimerkiksi suolistosyövän seulonnassa.

## Lähteet

## Aiheesta muualla
*Ulosteessa verta, Terveyskirjasto.fi
Tau (alkeishiukkanen)

**Tau** (τ) on leptoneihin kuuluva alkeishiukkanen. Muiden leptoneiden tavoin taun spin-luku on 1/2, sähköinen varaus -1 e eikä se reagoi vahvaan vuorovaikutukseen. Tau on leptoneista raskain, sen massa on noin 17-kertainen myonin massaan nähden. Lisäksi tau on epästabiili.

Tau havaittiin epäsuorasti ensimmäisen kerran vuosina 1974–1977 SLAC:ssa SPEAR-kiihdyttimellä Martin Lewis Perlin työryhmän suorittamissa elektroni-positroni-hiukkastörmäytyksissä, joissa havaittiin ja pystyttiin erottelemaan leptonit, hadronit ja fotonit.   Tuolloin törmäytyskokeissa huomattiin, että osa hiukkasista jäi havaitsematta. Tämä päätelmä tehtiin energian ja liikemäärän säilymislakien avulla, ja tehtiin oletus, että havaitsemattomat hiukkaset olivat tau ja antitau. Martin Lewis Perl sai taun löytämisestä vuonna 1995 Nobelin palkinnon.

## Taun hajoamismoodit
Tau voi hajota joko kevyemmiksi leptoneiksi reaktioissa \scriptstyle \tau^{-} \rightarrow e^{-} + \overline{\nu}_{e} + \nu_{\tau}, \scriptstyle \tau^{-} \rightarrow \mu^{-} + \overline{\nu}_{\mu} + \nu_{\tau} tai muuttua kevyiksi hadroneiksi ja taun neutriinoksi.

## Lähteet
* 

### Viitteet

## Aiheesta muualla
* Particle Data Group
SLAC

**SLAC National Accelerator Laboratory** on vuonna 1962 perustettu Stanfordin yliopiston yhteydessä toimiva hiukkaskiihdytinlaboratorio Kaliforniassa Yhdysvalloissa. SLAC keskittyy muun muassa alkeishiukkasten kokeelliseen ja teoreettiseen tutkimukseen sekä tuottaa röntgensäteilyä synkrotroni- ja vapaalelektronilaser-lähteillään materiaalitutkimuksen tarpeisiin.

SLACin joulukuussa 1991 avattu WWW-sivusto oli ensimmäinen Pohjois-Amerikassa.

## Laitteisto

SLACiin on rakennettu 10 metriä maan alle 3,2&nbsp;km pitkä lineaarinen kiihdytin SLC, joka saatiin valmiiksi vuonna 1989. Kiihdytinputki koostuu kuparilevyistä ja -sylintereistä, joissa kiihdytetään elektroneita ja positroneita klystroneista tulevien korkeaenergiaisten mikroaaltojen avulla. Kiihdytin pystyy tuottamaa elektroni- ja positronisuihkuja 50 GeV:n suihkuenergioilla. SLC:llä on tuotettu korkeaenergiaisessa elektroni-positroni-törmäytyksessä Z<sup>0</sup>-mittabosoneita. Nykyään SLC:tä käytetään PEP-II:n esikiihdyttimenä. Kolmasosa alkuperäisestä lineaarikiihdyttimestä mahdollistaa röntgensäteilyä tuottavan vapaaelektronilaser Linac Coherent Light Sourcen (LCLS) toiminnan.

SLACiin on rakennettu myös kaksi ympyränmuotoista törmäytintä, 1970-luvulla valmistunut SPEAR ja 1980-luvulla valmistunut PEP, joka on ympärysmitaltaan 2,2&nbsp;km. PEP:iä on uudistettu siten, että se koostuu nykyään hiukkasia eri energioilla kiihdyttävästä kahdesta renkaasta ja kiihdytin uudelleennimettiin PEP-II:ksi.

## Lähteet

## Aiheesta muualla

* SLAC
Tau (täsmennyssivu)

**Tau** voi tarkoittaa seuraavia asioita:
* tau, kreikkalaisten aakkosten 19. kirjain

## Maantieteessä
* Tau, taajama Strandin kunnassa Norjassa
* Tău, kaksi kylää Romaniassa
* Tau (Taʻū), saari Amerikan Samoan Manuʻan saariryhmässä

## Luonnontieteissä
* tau (alkeishiukkanen), tau-leptoni eli *tauoni*
* tau (proteiini), solun tukirakennetta säätelevä proteiini
* Tau, Härän tähdistön () lyhenne
* Tauriini, aminohappo

## Uskonnoissa
* Tau-risti, Pyhän Antoniuksen risti (*crux commissa*)
* Tau (mytologia), paha henki guaranien mytologiassa
Harry Ackerman

**Harry Ackerman** (17. marraskuuta 1912 Albany, New York, Yhdysvallat – 3. helmikuuta 1991 Burbank, Kalifornia) oli yhdysvaltalainen televisiotuottaja.

Dartmouth Collegesta vuonna 1935 valmistunut Ackerman tuli vuonna 1948 CBS:lle tuottajaksi ja ohjelmasuunnittelun varajohtajaksi, ja hän oli mukana tuottamassa muun muassa televisiosarjoja *[[Lucy ja minä]]* ja *[[Gunsmoke]]*. 1956 Ackerman perusti Ticonderoga Productionsin, joka loi muun muassa *[[Leave It to Beaver]]* -televisiosarjan. 

Ackerman sai kaksi Emmy-palkintoa, ja vuonna 1985 hän sai tähden Hollywood Walk of Famelle. 

## Lähteet

## Aiheesta muualla
*
M7

**M7** voi tarkoittaa seuraavia:
* Messier 7, tähtijoukko
* M7 Priest, panssarihaupitsi
* M7, valtatie Valko-Venäjällä
* M7 Aerospace, yhdysvaltalainen ilmailuteollisuuden yritys
* M7, Yhdysvaltain asevoimien käytössä oleva kivääri
* Macchi M.7, italialainen lentovene
Etelänseppäkotinga

**Etelänseppäkotinga** (*Procnias nudicollis*) on Etelä-Amerikassa tavattava kotingoihin kuuluva varpuslintu. Se on Paraguayn kansallislintu.

## Tunnistaminen
Kooltaan etelänseppäkotinga on noin 26&ndash;28&nbsp;cm. Koiras on täysin valkoinen lukuun ottamatta päässä silmienympärystä ja kurkkua, joissa näkyy paljas turkoosinvärinen nahka. Naaras on selästään oliivinvihreä. Pään sivut ja viiru päälaella ovat tummemmat. Kurkku on valkoviiruinen. Naaraspuolisen etelänseppäkotingan vatsa on väriltään vaaleankeltainen ja ruskeaviiruinen. Koirasta ei voi sekoittaa mihinkään muuhun alueella elävään lajiin. Naaras on suurikokoisempi kuin oranokka (*Oxyruncus cristatus*), jonka erottaa myös nokastaan. Partaseppäkotingan naaras (*Procnias averano*) muistuttaa etelänseppäkotingan naarasta, mutta sen päälaen viiru on vaaleampi. Hyvä tuntomerkki on lajin äänet, jotka ovat metallimaisia kolahduksia

## Levinneisyys ja elinympäristö
Etelänseppäkotingaa tavataan itäisestä Brasiliasta, Koillis-Argentiinasta ja Paraguayn itäosista. Laji elää trooppisissa ja subtrooppisissa kosteissa metsissä aina 1&nbsp;150 metrin korkeuteen merenpinnasta. Brasiliassa lajin on havaittu muuttavan maan sisällä, mutta vastaavaa käyttäytymistä ei ole tavattu lajin muilla esiintymisalueilla.

## Ravinto
Etelänseppäkotingat syövät pääasiassa hedelmiä.

## Uhat
Etelänseppäkotingan kannan kooksi arvioidaan 120&nbsp;000&ndash;195&nbsp;000 yksilöä. Lajin kanta on vähentynyt metsänhakkuiden vuoksi. Lisäksi etelänseppäkotingaa pyydystetään häkkilinnuiksi erityisesti Brasiliassa. Nykyään lajin elinympäristöjä uhkaavat suuresti kaupungistuminen ja teollisuuden ja maanviljelysalueiden lisääntyminen.

## Lähteet
M6

**M6** voi tarkoittaa seuraavia:
* Perhosjoukko, Messier 6, tähtijoukko
* M6, ranskalainen televisiokanava
* M6, lohkosalaus
* M6 Linebacker, ilmatorjuntapanssarivaunu
* BMW M6, automalli
M12

**M12** voi tarkoittaa seuraavia asioita:

* **M12**-kenttäradiojärjestelmä, Suomen puolustusvoimien vuoden 2012 kenttäradiojärjestelmä
* Beretta M12, italialainen konepistooli
* Messier 12, tähtijoukko Käärmeenkantajan tähdistössä
* Vector M12, superauto
M23

**M23** voi tarkoittaa ainakin seuraavia asioita:

*Messier 23, avoin tähtijoukko Jousimiehen tähdistössä
*Maaliskuun 23. päivän liike, kinshasankongolainen kapinallisryhmä
*Sako M23, Sakon kiväärijärjestelmä
M8

**M8** voi tarkoittaa seuraavia:
* Laguunisumu, kaasusumu
* M8, Pariisin metrolinja
* M8, salausalgoritmi
* M8 Greyhound, panssariajoneuvo
* M8, moottoritie
M9

**M9**  voi viitata muun muassa seuraaviin kohteisiin:

* Messier 9, pallomainen tähtijoukko Käärmeenkantajan tähdistössä
* M9, Minskiä kiertävä kehätie (MKAD) Valko-Venäjällä
* Moskovasta länteen kohti Latviaa johtava M9 valtatie Venäjällä
* Beretta M9, Yhdysvaltain asevoimien käyttämä pistooli, sama kuin Beretta 92S/FS
New Moon

**New Moon** voi tarkoittaa ainakin seuraavia:

**[[Uusikuu (kirja)|Uusikuu]]* (*New Moon*), Stephenie Meyerin kirjoittama, vuonna 2006 ilmestynyt romaani
**[[Prinsessan kasakka]]* (*New Moon*), Jack Conwayn ohjaama elokuva vuodelta 1930
**[[Uusikuu (vuoden 1940 elokuva)|Uusikuu]]* (*New Moon*), Robert Z. Leonardin ohjaama elokuva vuodelta 1940
**[[Twilight – Uusikuu]]* (*The Twilight Saga: New Moon*), Meyerin romaanin elokuvasovitus vuodelta 2009
**[[New Moon (soundtrack)|New Moon]]*, vuoden 2009 elokuvan soundtrack
**[[New Moon (Elliott Smithin albumi)|New Moon]]*, Elliott Smithin kokoelma-albumi vuodelta 2007
**[[New Moon (Swallow the Sunin albumi)|New Moon]]*, Swallow the Sun -yhtyeen albumi vuodelta 2009.

## Katso myös

* Uusikuu, useita merkityksiä
M100

**M100** tarkoittaa seuraavia asioita:
* Messierin luettelon kohde 100
* M-100, neuvostoliittolainen luotainraketti
* M100, Helsingin metron sähkömoottorijuna.
Courtney Shealy

**Courtney Amanda Shealy** (s. 12. joulukuuta 1977 Columbia, Etelä-Carolina) on entinen yhdysvaltalainen uimari ja olympiavoittaja. Hän voitti olympiakultaa naisten 4&nbsp;×&nbsp;100 metrin vapaauinti- ja sekauintiviesteistä Sydneyn kesäolympialaisissa 2000. Shealy tosin ui sekauintiviestissä vain alkuerissä, mutta sai silti kultaa, kun Yhdysvaltain joukkue voitti matkan loppukilpailun. Uransa aikana Shealy voitti myös kaksi MM-mitalia sekä kolme mitalia Pan-Amerikan kisoista.

Shealy on 191 senttimetriä pitkä ja painoi urallaan 72 kilogrammaa.

## Lähteet
Takifugu

***Takifugu*** on pallokalojen suku, johon kuuluu noin 25 lajia. Nämä ja jotkin lähisukujen kalat tunnetaan Japanissa nimellä **[[fugu]]**, ja ne ovat japanilaisten ja lähiseudun asukkaiden himoama ruokakala, vaikka kaikkien lajien tietyissä elimissä on vaarallista tetrodotoksiini-hermomyrkkyä. *Takifugu*-suvussa ruokakalalajeja on yksitoista. Tunnetuin on *[[Takifugu rubripes]]*, muita ruokakalalajeja ovat *T. porphyreus*, *T.pardalis* ja *T. vermicularis*.

Kaikki suvun lajit elävät merivedessä, mutta ainakin kaksi, *[[Takifugu obscurus]]* ja *[[Takifugu ocellatus]]*, käyvät kutemassa joessa makeassa tai murtovedessä. Niiden poikaset vaeltavat mereen noin vuoden ikäisinä.

Kauniin vihreä-oranssi-mustaraitaista sormuspallokalaa  (*Takifugu ocellatus*) näkee useimmin murtovesiakvaarioissa. Myös joitakin muita takifugu-lajeja on joskus pidetty akvaariokaloina.

## Lajeja
* sokkelopallokala *Takifugu exascurus*
* epolettipallokala *Takifugu niphobles*  (80&nbsp;cm)
* sälepallokala *Takifuguoblongus*
* sormuspallokala *Takifugu ocellatus*
**[[Takifugu orbimaculatus]]*
**[[Takifugu rubripes]]*
* oranssieväpallokala ''Takifugu xanthopterus

## Lähteet
Aviaario

**Aviaario** on linnuille rakennettu suurikokoinen häkki tai huone, jossa linnut voivat lennellä vapaasti.

Aviaarioita voi olla monen kokoisia. Isot linnut, kuten päiväpetolinnut, vaativat aviaarion, jonka pohjapinta-ala on satoja tai tuhansia neliömetrejä ja korkeus kymmenenkin metriä. Pienille varpuslinnuille aviaarioksi riittää muutaman kymmenen neliömetrin lattia-ala ja 3–4 metrin korkeus. Aviaarion seinät voivat olla pienisilmäistä metalliverkkoa, lasia tai kirkasta muovilevyä. Sisustuksena pitää olla eläviä tai kuolleita puita tai istumaoksia, mielellään myös vihreitä kasveja, lahoavia kantoja tai pökkelöitä sekä ruoka- ja juoma-astioita. Aviaario voi olla joko kokonaan ulkona tai sisällä tai osittain molemmissa tiloissa.

Aviaarioita on lähinnä eläintarhoissa. Ensimmäinen suuri aviaario rakennettiin 1880 Rotterdamin eläintarhaan (Diergaarde Blijdorp). Joihinkin suuriin aviaarioihin on rakennettu polkuja, joilla ihmiset voivat kävellä ja tarkkailla lintuja. Ranskalaisella lintutieteilijällä Jean Théodore Delacour‎illa oli aikoinaan maailman hienoin yksityinen aviaario Normandiassa. Aviaariossa linnut ovat vankeina kuten häkeissäkin, mutta niiden elämä on vapaampaa ja virikkeellisempää.

## Aiheesta muualla

* Kakarikit
Ketunsara

**Ketunsara** (*Carex vulpina*) on lähes koko Euroopassa tavattava sarakasvi. Suomessa se on rauhoitettu ja erittäin uhanalainen.

## Ulkonäkö ja koko
Ketunsara on mätästävä ja sen teräväsärmäiset varret kasvavat 30–100 senttimetriä korkeiksi. Varsien tyvitupet ovat tummanruskeita, lopuksi säikeiksi hajoavia. Ketunsaran lehdet ovat lähes varren pituisia, kapeita ja kirkkaanvihreitä. Alimman tähkän tukilehti on lyhyt tai se puuttuu kokonaan. Kukinto on 3–7 cm pitkä, vaalean- tai tummanruskea, epäsäännöllinen ja monitähkäinen. Hedekukat sijaitsevat tähkän kärjessä ja emikukat sen tyvessä. Tummanpunaruskeat tähkäsuomut ovat teräviä ja kalvolaitaisia. Pullakot ovat ruskeita, litteän munanmuotoisia, ja suuota on syvälovinen. Ketunsara kukkii kesäkuussa. Laji muistuttaa läheisesti revonsaraa (*C. otrubae*).

## Levinneisyys
Ketunsaraa tavataan lähes koko Euroopassa ja paikoitellen myös Aasiassa. Pohjoismaissa laji esiintyy äärirajoillaan. Suomessa ketunsaran arvellaan olevan muinaistulokas. Alkuperäisenä lajia on tavattu ainoastaan Ahvenanmaalta ja Varsinais-Suomesta Pöytyältä. Lisäksi satunnaisesiintymiä tunnetaan eri puolelta maata, muun muassa Helsingistä. Ketunsara on myös sotatulokas.

## Elinympäristö
Suomessa ketunsara kasvaa yleensä ojanvarsilla. Sitä voi tavata myös kosteilla niityillä, pensaikoissa ja lehtokorvissa. Sotatulokkaana ketunsaraa on tavattu myös satamissa ja varastopaikoilla.

## Lähteet
* Ranta, Pertti: *Ketunsara*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 111.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Suomen Lajitietokeskus: Ketunsara (''Carex vulpina'')
* Kasviatlas 2021: Ketunsaran (''Carex vulpina'') levinneisyys Suomessa
Kuusamonnokkasara

**Kuusamonnokkasara** (*Carex lepidocarpa* subsp. *jemtlandica*) on Fennoskandiassa harvinaisena kasvava sarakasvi. Kuusamonnokkasara on Suomessa rauhoitettu.

## Ulkonäkö ja koko
Kuusamonnokkasara on mätästävä ja kasvaa 15–50 senttimetriä korkeaksi. Sen varret ovat pystyjä ja varsien tyvitupet vaaleanruskeita. Vaaleanvihreät, kapeat lehdet ovat tavallisesti puolet varren pituudesta. Alimman tähkän tukilehti on selvästi kukintoa pidempi. Hedetähkä on lyhytperäinen tai perätön. Emitähkiä on yksi tai kaksi kappaletta. Pullakoiden suuodat ovat tähkän tyvelläkin usein ylöspäin tai sivulle suuntautuneita ja lähes hampaattomia. Kuusamonnokkasara kukkii Suomessa kesä-heinäkuussa.

Kuusamonnokkasara kuuluu hankalasti määriteltävään keltasarojen ryhmään, jonka lajit risteytyvät hyvin herkästi keskenään. Suomessa tähän ryhmään kuuluvat kuusamonnokkasaran lisäksi hostinsara (*C. hostiana*), keltasara (*C. flava*), etelännokkasara (*C. lepidocarpa* subsp. *lepidocarpa*), ristasara eli lännenhernesara (*C. demissa*) ja hernesara (*C. viridula*).

## Levinneisyys
Kuusamonnokkasara on kotoperäinen, Pohjois-Euroopan sararotu, jota on joskus pidetty myös omana lajinaan. Sitä kasvaa ainoastaan Norjassa, Ruotsissa, Suomessa ja Karjalan tasavallassa Venäjällä. Suomessa kuusamonnokkasaraa tavataan nimensä mukaisesti pääasiassa Kuusamosta. Sitä on tavattu myös Sallasta, Hyrynsalmelta ja Suomussalmelta.

## Elinympäristö
Kuusamonnokkasara on kalkinvaatija, joka kasvaa vain lettosoiden väli- ja rimpipinnoilla. Sen kanssa samankaltaisilla kasvupaikoilla viihtyy myös keltasara, jonka kanssa se yleisesti myös risteytyy. Kuusanmonnokkasaran suurimpia uhkia ovat suojelualueiden ulkopuolella olevien soiden ojittaminen.

## Lähteet
* Pykälä, Juha: *Kuusamonnokkasara*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 100.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Laji.fi: Kuusamonnokkasara (''Carex lepidocarpa'' subsp. ''jemtlandica'')
* Kasviatlas 2022: Kuusamonnokkasaran (''Carex lepidocarpa'' subsp. ''jemtlandica'') levinneisyys Suomessa.
* Kuusamonnokkasara (''Carex lepidocarpa'' subsp. ''jemtlandica'') (pdf)
Kevin Carter

**Kevin Carter** (13. syyskuuta 1960 Johannesburg – 27. heinäkuuta 1994) oli eteläafrikkalainen lehtivalokuvaaja. Maaliskuussa 1993 Carter otti lähellä Ayodin kylää Etelä-Sudanissa valokuvan nälkää näkevästä pikkutytöstä ja korppikotkasta. Valokuva myytiin *[[The New York Times]]ille*, jossa se julkaistiin 26. maaliskuuta 1993. Sadat huolestuneet lukijat ottivat välittömästi yhteyttä lehteen, koska halusivat tietää selvisikö tyttö. Valokuva julkaistiin useissa sanomalehdissä ympäri maailman.

12. huhtikuuta 1994 New York Timesin ulkomaankuvien päätoimittaja Nancy Buirski soitti Carterille ja ilmoitti tämän voittaneen valokuvallaan Pulitzer-palkinnon. Keskiviikkoiltana 27. heinäkuuta 1994 henkisistä sekä taloudellisista ongelmista kärsinyt Carter teki Braamfonteinspruit-joen rannalla autossaan pakokaasulla itsemurhan.

Walesilaisen rockyhtye Manic Street Preachersin vuoden 1996 albumilla *[[Everything Must Go]]* on myös singlenä julkaistu kappale ”Kevin Carter”. Dan Krauss on ohjannut ja tuottanut Carterin elämästä vuonna 2005 Oscar-ehdokkuuden saaneen dokumentin *The Death of Kevin Carter: Casualty of the Bang Bang Club*. ”The Bang Bang Club” oli neljän eteläafrikkalaisen valokuvaajan ryhmä, jonka jäsen Carter oli.

## Lähteet
* 

### Viitteet
For the Fans

__NOTOC__
**Backstreet Boys "For The Fans"** on Backstreet Boysin kolmen EP:n sarja, jonka julkaisi Burger King elo- ja lokakuussa 2000.

## Kappaleet
### CD 1
#
#
#
#
#
#

### CD 2
#
#
#
#
#
#

### CD 3
#
#
#
#
#
#All I Have to Give
#My Religion (Esittäjänä Krystal Harris) (Piilokappale)
Alenia Aeronautica

**Alenia Aeronautica S.p.A.** oli italialainen lentokonetehdas, joka oli italialaisen Finmeccanican (sittemmin Leonardo) täysin omistama tytäryhtiö.

Alenia Aeronautica perustettiin vuonna 1990, kun Aeritalia yhdistettiin Selenian kanssa. Sen toimipaikka oli Rooma. Yhtiötä johti Giorgio Zappa. Yhtiö oli rekisteröity Napoliin.

Yhtiö oli patnerina Eurofighter Typhoon rakentamiskonsortiossa eli Eurofighter GmbH:ssa. Aiemmin se (tai sen edeltäjä) oli konsortiossa, joka kehitti Panavia Tornadon. Yhtiön päätuote oli eri lentokonerakenteiden valmistus etenkin Boeingin ja Airbusin lentokoneisiin.

Sen divisioonia olivat: Alenia Aermacchi, Alenia Aeronavali, Alenia Composite ja Alenia SIA. Aeronavali huolsi ja modifioi sekä siviililentokoneita että sotilaslentokoneita. Quadrics oli Alenia Aeronautican omistama supertietokoneiden tietoliikenteen osia ja ohjelmistoja valmistava yhtiö.

Alenia Aeronautica teki yhteistyötä muun muassa seuraavien yritysten kanssa: Boeing, Lockheed Martin, Airbus/EADS, Dassault Aviation ja BAE Systems.

Yhdysvaltain puolustusministeriö tilasi vuonna 2007 Alenia C-27J kuljetuskoneen Yhdysvaltain ilmavoimien Joint Cargo Aircraftiksi eli yleiskuljetuskoneeksi. Kyseessä oli kahden miljardin dollarin arvoinen urakka.

Vuonna 2012 yhtiö yhdistyi Aermacchin kanssa Alenia Aermacchi -yhtiöksi.

## Tuotteet

Omat tuotteet:
*Alenia G.222

Yhteistuotanto:
*Alenia C-27J Spartan
*AMX International AMX, yhdessä Embraerin kanssa
*ATR 42
*ATR 72
*Eurofighter Typhoon, yhdessä EADSin ja BAe Systemsin kanssa 

Yhteinen tuotekehitys
* Dassault Aviationin jne. kanssa yhtiö kehittää Dassault nEUROn UAV-alusta

## Katso myös
* Aeritalia
* Finmeccanica
 
## Lähteet

## Aiheesta muualla
* Alenia Aeronautica official site
Patukkasara

**Patukkasara** (*Carex hartmaniorum*) on Keski-Euroopasta Länsi-Siperiaan levittäytynyt sarakasvi. Suomessa se on rauhoitettu ja erityisesti suojeltu.

## Ulkonäkö ja koko
Patukkasara on mätästävä tai yksitäisversoinen ja kasvaa 20–80 senttimetriä korkeaksi. Sen varret ovat pystyjä ja jäykkiä. Varsien tyvitupet tumman punertavia. Lehdet ovat tummanvihreitä, kapeita ja jäykkiä. Patukkasaran kukinto on tavallisesti nuokkuva. Kukinnon tähkät ovat liereitä ("patukkamaisia") tai ylimmät joskus nuijamaisia. Ylemmissä tähkissä on sekä emi- että hedekukkia, alemmissa tähkissä on pelkkiä emikukkia. Tähkäsuomut ovat pullakon pituisia ja tavallisesti hyvin lyhytotaisia. Tähkäsuomun keskellä kulkee leveä vihreä keskisuoni. Patukkasara kuuluu pieneen valeyhtäläistähkäisten sarojen ryhmään. Se muistuttaa läheisesti rantanuijasaraa (*C. buxbaumii* subsp. *buxbaumii*) eli karttusaraa (*Carex buxbaumii*) ja lapinnuijasaraa (*C. buxbaumii* subsp. *mutica*) eli vuomasaraa (*Carex adelostoma*) Patukkasaralla voi esiintyä harvinaista nokisientä karttusarannoki (*Anthracoidea buxbaumii*).

## Levinneisyys
Patukkasaran levinneisyysalue ulottuu Keski- ja Itä-Euroopasta Länsi-Siperiaan saakka. Pohjoismaissa sitä esiintyy harvakseltaan Norjan ja Ruotsin eteläosissa sekä Tanskan itäosissa. Lajia tavataan myös Baltiassa. Suomessa patukkasaraa tavataan Ahvenanmaalla sekä Manner-Suomessa Lohjalla.

## Elinympäristö
Patukkasara on kalkinvaatija, joskin Keski-Euroopassa lajin ei ole havaittu tarvitsevan kalkkia. Patukkasara viihtyy kosteilla niityillä, rannoilla, lettosoiden reunuksilla ja ojissa. Sille on tyypillistä isot kasvustot. Patukkasaraa uhkaavat sen kosteiden elinpaikkojen ojitukset, pellonraivaus ja laidunnuksen loppumisen seurauksena umpeenkasvu.

## Lähteet
* Pykälä, Juha & Ranta, Pertti: *Patukkasara*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 96–97.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2020: Patukkasaran (''Carex hartmaniorum'') levinneisyys Suomessa.
* Pinkka – Lajintuntemuksen oppimisympäristö: Patukkasara (''Carex hartmaniorum'')
* ITIS: ''Carex hartmanii''
Jürg Röthlisberger

**Jürg Röthlisberger** (s. 2. helmikuuta 1955) on sveitsiläinen judoka, olympiavoittaja.

Röthlisberger saavutti olympiapronssia 1976 Montrealista 93 kilogramman painoluokasta. Neljä vuotta myöhemmin Moskovan olympialaisissa hän voitti kultamitalin 86-kiloisten sarjassa.

EM-kilpailuista Röthlisberger voitti 86 kilogramman sarjassa kultaa vuonna 1979 Brysselissä. Lisäksi hän saavutti EM-hopeaa vuonna 1977 ja EM-pronssia vuonna 1978. Sveitsin mestaruuden hän voitti urallaan neljästi.

## Lähteet
* Profiili Judoinside-tietokannassa
Lontoon olympiastadion

**Lontoon olympiastadion** () on Lontoon Stratfordissa sijaitseva monitoimistadion, joka oli vuoden 2012 kesäolympialaisten ja kesäparalympialaisten pääkilpailupaikka. Stadionin yleisökapasiteetti olympialaisissa oli 80&nbsp;000, tehden siitä väliaikaisesti Britannian kolmanneksi suurimman stadionin Wembley Stadiumin ja Twickenham Stadiumin jälkeen. Maanrakennustyöt stadionin alueella alkoivat vuoden 2007 puolivaiheilla. Varsinaiset rakennustyöt alkoivat virallisesti 22. kesäkuuta 2008, tosin paalutustyöt alkoivat jo neljä viikkoa aiemmin. Rakennustyöt päättyivät 29. maaliskuuta 2011. Stadion isännöi yleisurheilun maailmanmestaruuskilpailuja 2017.

## Suunnitelma ja rakentaminen
Stadionin suunnitelma julkaistiin 7. marraskuuta 2007. Suunnittelija Populous on arkkitehtitoimisto, joka on erikoistunut urheilutapahtumapaikkojen ja messukeskusten rakentamiseen sekä suurtapahtumien suunnitteluun. Rakennustyöt kestivät neljä vuotta vuodesta 2007 vuoteen 2011.

Vuoden 2012 kesäolympialaisissa stadion isännöi avajais- ja päättäjäisjuhlallisuudet sekä yleisurheilukilpailut. Kisojen jälkeen stadionin yleisökapasiiteettia pienennetään 80&nbsp;000:sta 60&nbsp;000:een.

Kesäkuuhun 2009 mennessä stadionin yleisurheilukenttä oli rakennettu entistä syvemmälle. Sen ympärille rakennettiin pysyvä 25&nbsp;000 istuimen katsomonosa. Tämän "kulhon" päälle rakennettiin teräksestä ja betonista kevytrakenteinen ylempi kerros, johon mahtuu 55&nbsp;000 katsojaa. Alueen luonnollinen kaltevuus otettiin suunnitelmissa huomioon, ja pukuhuoneet ja lämmittelytilat kaivettiin puoliksi maan alle matalampaan päähän. Vuosina 2013–2015 stadionia muutettiin siten, että katsomot katettiin kokonaan loppuun ja katsojakapasiteetti putosi 60&nbsp;000:een Rugby unionin 2015 MM-turnausotteluja silmällä pitäen ja West Hamin otteluita 2016 eteenpäin ennakoiden alin katsomo muutettiin Stade de France -tyyliin liikkuvaksi: katsomo sijaitsee juoksuradan päällä ja se voidaan yleisurheilukisoissa "veivata taaksepäin" ja ottaa radat käyttöön.

## Käyttäjät
Stadionista piti tulla jalkapalloseura West Hamin kotikenttä vuodesta 2013 alkaen. Myös jalkapalloseura Tottenham Hotspur FC kilpaili stadionin käytöstä olympialaisten jälkeen. West Ham voitti tarjouskilpailun luvattuaan säilyttää stadionin juoksuradan myös olympialaisten jälkeen. Kansainvälisen yleisurheiluliiton IAAF:n presidentti Lamine Diack kiitteli päätöstä antaa stadion West Hamin käyttöön. Näin stadionilla voidaan järjestää yleisurheilukilpailuja (Timanttiliiga, 2017 MM-kilpailut) myös olympialaisten jälkeen. West Hamin ensimmäinen kausi stadionilla on 2016–2017.

## Kuvia

Olympic Stadium October 2009 SM2.jpg|Stadion lokakuussa 2009.
London 2012 olympic track.jpg|Stadion syyskuussa 2012.
London.Olympic Stadium.jpg|Stadion sisältäpäin.
2012 Summer Olympics Parade of Nations.jpg|Olympiakisojen avajaiset.


## Lähteet

## Aiheesta muualla

* Stadionin rakentamista seuraava web-kamera BBC:n sivuilla
Pavel Churavý

**Pavel Churavý** (s. 22. huhtikuuta 1977 Liberec) on tšekkiläinen yhdistetyn hiihtäjä. Hänen ensimmäinen kautensa maailmancupissa oli kausi 1999–2000, jolloin hän oli kokonaiskilpailun 44:s. Churavý on sijoittunut maailmancupin kokonaiskilpailussa seitsemänneksi kaudella 2009–2010 ja kymmenenneksi kaudella 2008–2009. Hän on ollut urallaan neljä kertaa palkintopallilla: toinen Liberecissä 2002 ja Schonachissa 2010 sekä kolmas Val di Fiemmessä ja Klingenthalissa 2009. 

Arvokilpailuihin Churavý on osallistunut vuodesta 1999 alkaen. Hänen parhaat henkilökohtaiset sijoituksensa MM-kilpailuissa ovat suurmäen Gundersen-kilpailun kahdeksas ja yhteislähtökilpailun 12. sija Liberecissä 2009, normaalimäen Gundersen-kilpailun 12. sija Val di Fiemmessä 2013, sprintin 14. sija Val di Fiemmessä 2003 sekä normaalikilpailun 16. sija Oberstdorfissa 2005. Joukkuekilpailussa hän on parhaimmillaan sijoittunut kuudenneksi Liberecissä 2009. Olympialaisissa Churavý oli Salt Lake Cityssä 2002 sprintissä 15:s, normaalikilpailussa 16:s ja joukkuekilpailussa yhdeksäs, Torinossa 2006 normaalikilpailussa 21:s, sprintissä 31:s ja joukkuekilpailussa kahdeksas sekä Vancouverissa 2010 suurmäen Gundersen-kilpailussa viides, normaalimäen vastaavassa kilpailussa 12:s ja joukkuekilpailussa kahdeksas.

## Lähteet
*
Pekka Heikkilä

**Pekka Heikkilä** (9. joulukuuta 1946 Kymi – 5. toukokuuta 2022 Valkeakoski) oli suomalainen jalkapalloilija.

Heikkilän pelaajaura pääsarjatasolla alkoi Kotkan Työväen Palloilijoista kaudella 1967. Hän voitti samana vuonna seurassa myös Suomen cupin. Kaudeksi 1970 Heikkilä siirtyi juuri takaisin Mestaruussarjaan nousseen HIFK:n riveihin. Ensimmäinen kausi toi Heikkilälle SM-pronssia. HIFK putosi kauden 1972 päätteeksi ja Heikkilä siirtyi Valkeakosken Hakaan. Hän pelasi seurassa aina vuoteen 1984 asti ja oli mukana voittamassa mestaruutta kaudella 1977 sekä Suomen cupia 1977 ja 1982. Heikkilä pelasi urallaan kaikkiaan 314 pääsarjaottelua.

Maajoukkueessa Heikkilä pelasi yhteensä 24 maaottelua.

## Lähteet
* 
* 
* 

### Viitteet
Muhammadqodir Abdullayev

**Muhammadqodir Abdullayev** (s. 15. marraskuuta 1973) on uzbekistanilainen ammattilaisnyrkkeilijä ja amatöörien olympiavoittaja.

## Amatööriura
Amatööriurallaan Abdullayev voitti käymistään otteluista 288 ja hävisi 12. Hänen suurimmat saavutuksensa ovat kevyen välisarjan olympiavoitto 2000 Sydneystä, missä hän voitti loppuottelussa Ricardo Williamsin, ja maailmanmestaruus 1999 Houstonista. Abdullayev oli mukana myös 1996 Atlantassa kevyessä painoluokassa, missä hän kärsi kuitenkin tappion avausottelussaan.

## Ammattilaisura
Abdullayev siirtyi ammattilaiseksi vuonna 2001. Hänen uransa paidattomana alkoi hyvin ja hän voitti kymmenestä ensimmäisestä ottelustaan kahdeksan tyrmäyksellä ja saavutti Philip Holidayta vastaan WBO-liiton intercontinental-tittelin. Kesäkuussa 2003 hän kärsi tyrmäystappion kamerunilaiselle kehäraakille Emmanuel Clotteylle. 

Kesäkuussa 2005 Abdullayev pääsi iskemään WBO-liiton maailmanmestaruudesta Miguel Angel Cottoa vastaan, mutta hävisi teknisellä tyrmäyksellä yhdeksännessä erässä. Viimeisessä ottelussaan marraskuussa 2005 Abdullayev hävisi Andri Kotelnikille pisteillä.

## Lähteet

## Aiheesta muualla
* Ammattilaisottelutilastot BoxRec-tietokannassa
Now or Never

__NOTOC__
**Now or Never** on Backstreet Boys -poikabändistäkin tutun Nick Carterin ensimmäinen sooloalbumi, joka julkaistiin vuonna 2002. Albumi nousi heti ensimmäisellä viikollaan *Billboard 200* -albumilistalla sijalla 17, myyden yli 70 000 kopiota. Albumi kuitenkin putosi viidenkymmenen parhaan joukosta toisella viikollaan, mutta myi tarpeeksi ansaitakseen kultaa RIAA:lta joulukuussa 2002.

Albumilta julkaistiin yhteensä kolme singleä, joista mikään ei päässyt Yhdysvaltojen listoille. Ensimmäinen single "Help Me" nousi sijalle 9 *Canadian Singles Chart* -listalla kun taas "I Got You" -kappale ei menestynyt Euroopassa lainkaan.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* AllMusic: 
* Entertainment Weekly: C

## Lähteet
Kortteisen tekojärvi

**Kortteisen tekojärvi** on Lamujoen yläjuoksulla Siikalatvan kunnassa Pohjois-Pohjanmaalla sijaitseva tekojärvi. Sen pinta-ala on 7,0&nbsp;km². Järven pituus on noin 4,5&nbsp;km ja suurin leveys noin 1,5&nbsp;km. Järvi sijaitsee kantatien 88 eteläpuolella lähimmillään noin 3&nbsp;kilometrin päässä Piippolan taajamasta. Tekojärven säännöstely aloitettiin vuonna 1968. Se on todettu hyväksi kala- ja lintuvedeksi.

## Lähteet

## Aiheesta muualla
* [Kortteisen tekojärvi](http://www.jarviwiki.fi/wiki/Kortteisen_tekoj%C3%A4rvi_(57.063.2.001)). Järviwiki.